proxectonos/corpus_dominio_legal_administrativo_tmp huggingface dataset:
03/10/2022 | Administración LocalMunicipal
Ferrol
Xestión Tributaria
Padrón do aparcadoiro da Magdalena - mes de outubro

O día 23/09/2022 aprobouse por decreto da Alcaldía o Padrón municipal do Aparcadoiro subterráneo do Mercado da Magdalena correspondente ao mes outubro de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 de setembro de 2022 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, Asno.: Mª Teresa Deus Trasobares
03/10/2022 | Administración LocalMunicipal
Ferrol
Xestión Tributaria
Padrón de mercados do mes de setembro

O día 23/09/2022 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de setembro do exercicio 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 de setembro de 2022, A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
03/10/2022 | Administración LocalMunicipal
A Coruña
Tesourería e Recadación
Anuncio de ingreso en voluntaria de taxas de mercados municipais e quioscos do 2º trimestre de 2022

Por Resolución do Concelleiro de Economía, Facenda e Réxime Interior, de data 27.09.2022, estableceuse o prazo de ingreso en voluntaria das Taxas por prestación de servizos en mercados municipais e ocupación de terreos de uso público con quioscos, 2º trimestre do 2022, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r./Franxa 20 Baixo, de 8:00 a 14:00 horas (de luns a venres). ENTIDADES COLABORADORAS: De 8:30 a 14:00 horas (de luns a venres) ABANCA BANCO SANTANDER BANCO SABADELL CAIXABANK BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, publicada no BOP nº 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. A Coruña, a 28 de setembro de 2022 O Concelleiro da Área de Economía, Facenda e Réxime Interior Fdo: José Manuel Lage Tuñas
03/10/2022 | Administración LocalMunicipal
As Somozas
Aprobación do padrón fiscal de axuda no fogar do mes de agosto de 2022

Por Resolucións da alcaldía 2022-0377 e 2022-0379 do 27/09/2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de agosto de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dendo o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 27 de setembro de 2022 O alcalde, Juan Alonso Tembrás
03/10/2022 | Administración LocalMunicipal
Negreira
Anuncio relativo á aprobación definitiva da modificación orzamentaria número 18/2022 do Concello de Negreira.

Téndose aprobado definitivamente a modificación orzamentaria 18/2022, baixo a forma de suplemento de crédito, ao non terse presentado reclamacións no período de información pública, efectúase a publicación do orzamento municipal para o exercicio 2022, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Negreira, 28 de setembro de 2022 Manuel Ángel Leis Míguez Alcalde - Presidente
03/10/2022 | Administración LocalMunicipal
As Somozas
Aprobación definitiva de modificación de créditos

O Pleno deste Concello, en sesión celebrada o día 22/06/2022, aprobou inicialmente o expediente de modificación de créditos nº MC06-2022, de baixa e suplemento de créditos entre aplicacións de distinta área de gasto dentro do orzamento do presente exercicio 2022. O referido expediente permaneceu exposto ó público durante o prazo de quince días hábiles, contados a partir do día seguinte ó da súa publicación no BOP n.º 123, do 30-06-2022, sen que se presentaran reclamacións, polo que o expediente considerase definitivamente aprobado. O resumo por capítulos tras a modificación aprobada é o seguinte: As Somozas, 28 de setembro de 2022. O Alcalde, Juan Alonso Tembrás.
24/10/2022 | Administración LocalMunicipal
Vilarmaior
Secretaría - Intervención
Aprobación padrón fiscal taxa servizos socioculturais, deportivos e de lecer outubro 2022

Mediante Decreto da Alcaldía de data do 18 de outubro de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de outubro de 2022, por importe de 1.056 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 18 de outubro de 2022. O ALCALDE, Carlos Vázquez Quintián
24/10/2022 | Administración LocalMunicipal
Rianxo
Tesourería - Recadación
Aprobación padrón lixo 3c /2022

Mediante acordo de Xunta de Goberno do día 18 de outubro de 2022, acordouse aprobar o padrón do terceiro cuadrimestre da taxa de recollida de lixo correspondente ao exercizo 2022 no que se incluiron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 30 de novembro de 2022 e rematará 30 de xanerio de 2023, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander; a través da Banca electrónica ou en caxeiro automático, nas entidades colaboradoras anteriores que o permitan Os recibos domiciliados pasaranse ao cobro o día 30 de novembro de 2022. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 18 de outubro de 2022 O Alcalde Asdo.: Adolfo Muiños Sánchez.
24/10/2022 | Administración LocalMunicipal
Aranga
Secretaría - Intervención
Listado provisional de admitidos e excluídos nos procesos selectivos convocados polo Concello de Aranga para cubrir as prazas de estabilización de emprego temporal incluídas na oferta de emprego público de 2020

Publicadas, no Boletín Oficial da Provincia do 26/05/2022, as bases xerais dos procesos selectivos convocados polo concello de Aranga para cubrir as prazas de estabilización de emprego temporal, de conformidade co disposto no artigo 2 e na disposición adicional sexta da Lei 20/2021 de 28 de diciembre de medidas urgentes para la reducción de la temporalidad en el empleo público. Publicadas, no Boletín Oficial da Provincia do 12/08/2022, as bases específicas de cada un dos procesos selectivos convocados, outorgándose o plazo de vinte días hábiles para a presentación de instancias, contados a partir da insercción do anuncio no Boletín Oficial do Estado do 22/08/2022. Considerando as facultades previstas na lexislación vixente e de acordo coas bases da convocatoria, PRIMEIRO.- Aprobar a lista dos aspirantes admitidos e excluídos nos procesos selectivos convocados para cubrir as prazas de estabilización de emprego temporal que se indican: Ningún Ningún Ningún. Segundo: Os aspirantes disporán, nos termos do artigo 68 da lei 39/2015 de 1 de outubro de Procedemento Administrativo Común das Administracións Públicas(LPACAP) e o artigo 14.3 do Real Decreto 203/2021 de 30 de marzo que aproba o Regulamento de actuacións e funcionamento do sector público por medios electrónicos, de dez días hábiles, contados dende o día seguinte á publicación da listaxe no Boletín Oficial da Provincia, para enmendar o defecto que motiváse a exclusión ou presentar reclamacións. Terceiro: A inclusión dos aspirantes na lista de admitidos non supón, en ningún caso, o recoñecemento por parte da Administración Municipal de que os mesmos reúnan os requisitos exisidos na convocatoria, que deberá acreditarse con posterioridade. Cuarta. A desinación dos membros do tribunal faráse pública coa relación definitiva de admitidos, que será publicada no Tablón edictos da Casa consistorial e taboleiro da sede electrónica de Aranga. Aranga, 19 de outubro de 2022 O Alcalde Asdo. Alberto Platas Álvarez
24/10/2022 | Administración LocalMunicipal
Mazaricos
Aprobación provisional do suplemento de crédito núm.01/22

O Pleno do Concello, na sesión realizada no 20 de outubro de 2022, aprobou provisionalmente o suplemento de crédito núm.01/22 por un importe de 574.190,22 euros. No cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e disposicións concordantes, exponse o expediente ó público durante un prazo de quince días hábiles –que empezarán a contar dende o seguinte ó da inserción do presente edicto no Boletín Oficial da Provincia- para que as persoas interesadas poidan examinalo e presentar reclamacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. Mazaricos, 20 de outubro de 2022 O alcalde Juan José Blanco Riveiro
24/10/2022 | Administración LocalMunicipal
Pontedeume
Ordenanza fiscal reguladora da taxa por aproveitamentos especiais da vía pública mediante caixeiros automáticos de entidades financeiras

O Pleno do Concello de Pontedeume, en sesión ordinaria celebrada o día 28 de setembro de 2022, aprobou inicialmente a “Ordenanza fiscal reguladora da taxa por aproveitamentos especiais da vía pública mediante caixeiros automáticos de entidades financeiras instalados na fachada de establecementos e con acceso directo dende a vía pública”. En cumprimento do disposto no artigo 17.1 e 2 da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións e/ou suxestións que estimen oportunas. Así mesmo, estará a disposición dos interesados no taboleiro de anuncios e na sede electrónica deste concello: http: www.pontedeume. gal No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 17.3 da Lei Lei Reguladora das Facendas Locais procedéndose á publicación á que fai referencia o artigo 17.4 desta lei. Pontedeume, 17 de outubro de 2022 O Alcalde Bernardo Fernández Piñeiro
24/10/2022 | Administración LocalMunicipal
Boimorto
Aprobación definitiva modificación orzamentaria nº13/2022. subexpediente crédito extraordinario nº 1/2022

Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data de aprobación inicial), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 18 de outubro de 2022 A Alcaldía, Asdo.- María Jesús Novo Gómez
24/10/2022 | Administración LocalMunicipal
Oleiros
Área Económica
Aprobación inicial de modificación de Ordenanzas fiscais, Ordenanza fiscal xeral e regulamento de subministración de auga potable

O Pleno do Concello en sesión extraordinaria que tivo lugar o 13 de outubro do 2022 adoptou os seguintes acordos: - Modificación do artigo 5º da Ordenanza Fiscal nº 16, reguladora da taxa pola entrada de vehículos desde a vía pública a edificacións, locais, solares e das reservas da vía pública para entrada, aparcadoiros exclusivos, carga e descarga de mercancías de calquera clase. - Modificación dos artigos 33, 53, 56 e 59 e derrogación do artigo 77 do Regulamento de subministración de auga potable e incorporación dunha disposición adicional. - Modificación do artigo 1º e 5º da Ordenanza Fiscal nº 15, reguladora da prestación patrimonial de carácter público non tributario pola prestación do servizo de abastecemento de auga potable e outras actividades conexas a este. - Modificación do artigo 37 e 43 da Ordenanza Fiscal Xeral. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, e no artigo 49 da Lei 7/1985, reguladora das Bases de Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita en Avda. Francisca Herrera, 3 – 15173 – Oleiros, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio, con fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro dos artigos modificados. Oleiros, a 18 de outubro do 2022 O ALCALDE-PRESIDENTE Asdo.: Ángel García Seoane.
24/10/2022 | Administración LocalMunicipal
San Sadurniño
Lista definitiva oficial de maquinaria

Resolución de Alcaldía núm.480/2022 de data 18 de outubro do Concello de SAN SADURNIÑO pola que se aproba a relación definitiva de aspirantes admitidos e excluídos da convocatoria de 1 praza vacante de Oficial de maquinaria (persoal laboral fixo), no Concello de SAN SADURNIÑO. Faise público que por Resolución de Alcaldía núm.480/2022 de data 18 de outubro, aprobouse a relación definitiva de aspirantes admitidos e excluídos da convocatoria para a selección e cobertura da praza de oficial de maquinaria (persoal laboral), do tenor literal seguinte: PRIMEIRO.- Aprobar a lista definitiva de admitidos que se relaciona a continuación: SEGUNDO.- Aprobar a lista definitiva de excluídos que se relaciona a continuación: (1) Non achega relación de méritos alegados (base 5.3 das bases). TERCEIRO.- Fixar a composición do Tribunal que avaliará as fases do proceso selectivo para a provisión da praza da que se trata, estando composto polas seguintes persoas: Presidente/a: Titular: Mónica Cibreiro Caneiro, técnica de xestión no Concello de San Sadurniño Suplente: Josep Maria Corderroure Gonzalez de Langarica, mestre de arsenais da Armada Secretario/a: Titular: Radu Ionut Gentico Divins, funcionaria con habilitación de carácter nacional do Concello de San Sadurniño. Suplente: William Alfredo Cadima Peñamaria, administrativa de xestión no Concello de San Sadurniño. Vogais: Titular: Mario Antonio Lado Campelo, profesor titular da Universidade de Santiago Suplente: Inmaculada Otero Moral, profesora titular da Universidade de Santiago Titular: Francisco Javier Sedes García, profesor no CIFP Ferrolterra Suplente: Armando Rebollar Casal, conserxe no CPI Virxe do Mar Titular: Francisco Javier Noval Cinza, xefe do grupo de parque móbil no Concello de Narón Suplente: Hector Mariano Tatarchuk Menguez, técnica de cultura no Concello de San Sadurniño CUARTO. - Sinalar, de acordo co establecido no punto 6.2 das bases reguladoras do presente proceso selectivo a data de realización da proba de coñecemento da lingua galega para o día 16 de NOVEMBRO de 2022 ás 10:00 horas na Casa da Xuventude de San Sadurniño, resultando convocados exclusivamente aqueles aspirantes que non teñan acreditado o nivel esixido mediante certificado de Celga 4 ou equivalente e declarando exentos aos demáis: - Peter Harry Nechita Mayobre, Diego - Simona Alina Silvero El Hamoumi, Manuel Florencio Debon Comsa.- Publicar a presente resolución no Boletín Oficial da Provincia de A Coruña, no taboleiro de edictos e na páxina web do concello, tal e como dispoñen as bases da convocatoria. En San Sadurniño, 18 de outubro de 2022. O Alcalde, Secundino García Casal
24/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86492. Peche e recheo de parcela. Concello de Coristanco

Steven William Anchev Runcan, solicita de Augas de Galicia por atoparse nas marxes do río da Balsa, a autorización de obras, no polígono 36, parcela 360, no lugar de A Miñata, parroquia de Oca (San Martiño), Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86492. As obras solicitadas consisten no peche de parcela mediante postes de formigón e maia metálica e recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de outubro do 2022 A/o xefa/e do Servizo Territorial – Susanne Maria Llorenç De la Roz (Sinatura dixital)
24/10/2022 | Administración LocalMunicipal
Porto do Son
Corrección dun erro nas bases e convocatoria do proceso selectivo: Funcionario/a de carreira, pertencente ao grupo “C”, subgrupo “C2”, encadrado na Escala de Administración Xeral, Subescala de Auxiliar, baixo a denominación “Auxiliar administrativo”

Advertido un erro no anuncio publicado no BOP nº 198 de data 19/10/2022, relativo as bases reguladoras e convocatoria do proceso selectivo: Funcionario/a de carreira, pertencente ao grupo “C”, subgrupo “C2”, encadrado na Escala de Administración Xeral, Subescala de Auxiliar, baixo a denominación “Auxiliar administrativo” incluída na oferta de emprego público do Concello de Porto do Son para o ano 2019 (BOP nº 77 de 24.04.2019), cómpre facer a seguinte corrección: No apartado QUINTO onde di: - “O prazo para a presentación de instancias, no rexistro xeral do concello (Atalaia, 7. CP 15970. Porto do Son), ou de xeito telemático na Sede Electrónica do Concello de Porto do Son (https://portodoson.sedeectronica. gal) ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, será de VINTE (20) DÍAS NATURAIS contados desde o seguinte ao de publicación do anuncio da convocatoria no Boletín Oficial da Provincia”. Debe dicir: - “O prazo para a presentación de instancias, no rexistro xeral do concello (Atalaia, 7. CP 15970. Porto do Son), ou de xeito telemático na Sede Electrónica do Concello de Porto do Son (https://portodoson.sedeectronica. gal) ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, será de VINTE (20) DÍAS NATURAIS contados desde o seguinte ao de publicación do anuncio da convocatoria no Boletín Oficial do Estado (BOE)”. Porto do Son, 19 de outubro de 2022 O Alcalde José Luis Oujo Pouso
24/10/2022 | Administración LocalMunicipal
Oleiros
Área Económica
Aprobación de prezo privado para execución da instalación de medida de caudais subministrados e instalacións interiores asociadas a percibir por Aquaoleiros S. A.

O Pleno do Concello en sesión extraordinaria que tivo lugar o 13 de outubro do 2022 adoptou acordo de aprobación de prezo privado para execución da instalación de medida de caudais subministrados e instalacións interiores asociadas a percibir por AQUAOLEIROS S. A. Ponse en xeral coñecemento que o citado acordo entrará en vigor o día seguinte ao da súa publicación no Boletín Oficial da Provincia. Oleiros, a 18 de outubro do 2022 O ALCALDE-PRESIDENTE Asdo.: Ángel García Seoane.
21/10/2022 | Administración LocalMunicipal
Neda
Anuncio cobranza dos padróns fiscais correspondentes ao mes de setembro do 2022 de SAF a través da lei de dependencia e programa básico de axuda no fogar

Por acordo da Xunta de Goberno Local de 17 de outubro de 2022, aprobáronse os padróns fiscais correspondentes ao mes de setembro do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 17 de outubro de 2022 O alcalde, Angel Alvariño Saavedra
21/10/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio acta de entrega á Xunta de Galicia do treito final da estrada DP-5802 (P. K 0+850 ao 1+060)

De conformidade co establecido no artigo 18 do DECRETO 66/2016, de 26 de maio, polo que se aproba o Regulamento xeral de estradas de faise pública a seguinte acta de entrega á Xunta de Galicia do treito final da estrada DP-5802 (P. k 0+850 ao 1+060) A Coruña, 8 de agosto de 2022 D. Xosé Regueira Varela, Dª Amparo Taboada Gil Presidente en funcións da Excma. Secretaria xeral da Excma. Deputación Deputación Provincial da Coruña Provincial da Coruña A Coruña, 19 de xullo de 2022 Dunha parte D. Valentín González Formoso, Presidente da Excma. Deputación Provincial da Coruña Doutra parte, D. Joaquín Macho Canales, Secretario xeral técnico da Consellería de Infraestructuras e Mobilidade da Xunta de Galicia, actuando ambos no exercicio do seu cargo e na representación que ostentan e recoñecéndose mutuamente capacidade para a firma do presente documento Que a Xunta de Galicia solicitou á Deputación da Coruña o cambio de titularidade do seguinte treito final da estrada DP-5802: Incorpórase plano no que se identifican graficamente os límites do treito afectado como anexo. O pleno da Deputación Provincial da Coruña acordou en sesión ordinaria de data 27/09/2019 transferir á Xunta de Galicia a titularidade do citado treito. A Comunidade Autónoma de Galicia por Decreto 129/2022 do 7 de xullo publicado no Diario Oficial de Galicia en data 18/07/2022 aprobou o cambio de titularidade do citado treito. Por todo o exposto Formalizar a presente ACTA DE ENTREGA, nos termos indicados a continuación: I.- A Deputación Provincial fai entrega á Xunta de Galicia do seguinte treito da estrada DP-5802: II.- A Xunta de Galicia acepta e recibe o citado treito. Así o dicen e asinan no lugar e data establecidos no encabezamento. D. Manuel Victoriano Arto Gozalbo, D. Joaquín Macho Canales Presidente da Excma. Deputación Provincial da Coruña Secretario xeral técnico da Consellería de Infraestructuras e Mobilidade da Xunta de Galicia
21/10/2022 | Administración LocalMunicipal
Curtis
Aprobación provisional de Ordenanza de Administración Electrónica

O Pleno do Concello de Curtis, en sesión ordinaria celebrada o día 7 de outubro de 2022, acordou aprobar con carácter provisional a Ordenanza municipal reguladora da administración electrónica do Concello de Curtis. De acordo co disposto no art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que consideren oportunas. O expediente poderá examinarse nas oficinas da Secretaría Xeral do Concello, en días hábiles e durante o horario de atención ao público. O que se publica en cumprimento do disposto no art.70 da dita Lei 7/85, do 2 de abril. Curtis, 18 de outubro de 2022. O alcalde Javier Fco. Caínzos Vázquez
21/10/2022 | Administración LocalMunicipal
Neda
Anuncio de nomeamento de Administrativos en comisión de servizos

En cumprimento do acordo tomado pola Xunta de Goberno Local, en sesión ordinaria celebrada o día 17/10/2022, faise público que o mesmo órgano municipal, en sesión do día 03/10/2022, acordou o nomeamento como funcionarios Administrativos de Administración Xeral, en réxime de Comisión de servizos, para o desempeño do postos que seguidamente se relacionan, clasificados na escala de Administración Xeral, subescala administrativa, grupo C, subgrupo C1, da relación de postos de traballo deste Concello de Neda, ás persoas que para cada un se sinalan, as cales tomaron posesión dos mesmos nas datas que igualmente se indican: Expdte. TEDeC 2022/E001/000003: Denominación do posto: Administrativo (Servizos Económicos) Código do posto: 04.00.00.03. Grupo de clasificación: C1. Persoa nomeada: D. Silvestre Myro Adeler, con DNI nº. ***7864**. Data de toma de posesión: 17/10/2022. Expdte. TEDeC 2022/E001/000004: Denominación do posto: Administrativo (Responsable rexistro, atención ao público, cultura, deportes e contratación). Código do posto: 01.00.00.03. Grupo de clasificación: C1 Persoa nomeada: D. Paul Cosmin Suca Antiza, con DNI nº. ***66230**. Data de toma de posesión: 07/10/2022. Neda, 18 de outubro de 2017. O Alcalde, Asdo.: Angel Alvariño Saavedra.
21/10/2022 | Administración LocalMunicipal
A Capela
Aprobación padrón fiscal prezo público SAF setembro 2022

Aprobado por resolución da Alcaldía n.º 2022-0479 o padrón fiscal e as liquidacións integrantes del, do prezo público pola prestación do Servizo de Axuda no Fogar correspondente ao mes de setembro do exercicio 2022, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público por un prazo de vinte días a contar dende o seguinte ao da publicación do presente anuncio nas dependencias da Corporación, así como na súa sede electrónica. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do mencionado prezo público en: Localidade: A Capela Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: — Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 13 de outubro de 2022 O alcalde Manuel Meizoso López
21/10/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación de aprobados no proceso selectivo de tres prazas de técnico de xestión de administración xeral

Don VALENTÍN GONZÁLEZ FORMOSO, Presidente da Deputación Provincial da Coruña, Logo de ver a proposta realizada polo tribunal cualificador do proceso selectivo de tres prazas de técnico de xestión de administración xeral incluídas nas ofertas de emprego público 2018 (ampliación) e 2020 da Deputación Provincial da Coruña, que foi convocado por resolución da presidencia número 13279 de 07/04/2021 (BOE núm.90 do 15/04/2021), de conformidade coas bases xerais aprobadas pola Xunta de Goberno en sesión ordinaria do 15/01/2021 e coas bases específicas aprobadas pola Xunta de Goberno en sesión ordinaria do 05/03/2021 (BOP número 48, do 12/03/2021), Primeiro. Publicar no BOP a relación de persoas aspirantes aprobadas que de seguido se relaciona para cubrir tres prazas de técnico de xestión de administración xeral (A2), de conformidade co disposto na base novena das xerais que rexen o dito proceso selectivo e segundo a orde de puntuación obtida: Segundo. Declarar deserta unha das prazas obxecto da convocatoria por non superar o proceso selectivo o número suficiente de aspirantes. Terceiro. As persoas aspirantes propostas dispoñen dun prazo de vinte días naturais, contados dende o día seguinte a aquel en que se publique no Boletín Oficial da Provincia da Coruña esta listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base undécima das xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020. A Coruña, 17 de outubro de 2022 O deputado A secretaria PDFR 26013/2019 do 29/07/2019 Antonio Leira Piñeiro Amparo Taboada Gil
21/10/2022 | Administración LocalMunicipal
Vilasantar
Axudas de transporte escolar para o curso 2022/2023 do Concello de Vilasantar

Por Resolución da alcaldía do día 14 de outubro de 2022, tomouse o acordo de aprobar as bases reguladoras de subvencións a becas de transporte escolar do Concello de Vilasantar para o curso 2022/2023, e que se transcriben a continuación: A presente convocatoria ten por obxecto a concesión de subvencións en réxime de concorrencia non competitiva a alumnos escolarizados no curso 2022/2023 para transporte escolar. O Concello de Vilasantar destinará unha cantidade máxima de 2.000,00 € consignada na partida 231 480.00 SUBVENCIÓNS A FAMILIAS E INSTITUCIÓNS SEN FINS DE LUCRO. Poderán ser beneficiarios de ditas subvencións os alumnos escolarizados no curso 2022/2023 que reúnan os seguintes requisitos: - Estar ao corrente das súas obrigas contributivas co Concello de Vilasantar. - Cursar estudos de bacharelato, formación profesional ou equivalentes nun centro oficial. - Non ter dispoñibilidade de transporte gratuíto. - Estar empadroados no concello de Vilasantar. As solicitudes deberán formalizarse mediante instancia dirixida ao Goio Almanzor Colao, podendo presentarse directamente no Rexistro Xeral do Concello sito en Ru, s/n, (15807) Vilasantar, ou por calquera dos medios previstos no artigo 38.4 da Lei 30/1992, de 26 de novembro, de Réxime Xurídico das Administracións públicas e do procedemento administrativo común, modificada pola Lei 4/99, de 13 de xaneiro. A solicitude deberá acompañarse da seguinte documentación: 1. Declaración xurada de atoparse ao corrente nas obrigas e pagos coa Facenda Municipal.2. Certificación de estar matriculado nun centro oficial de bacharelato, formación profesional ou equivalentes.3.- Certificado de titularidade de conta corrente, número de conta e entidade bancaria, onde debe facerse efectivo o pago da subvención.1.- O prazo de presentación de solicitudes e documentación da Base quinta será de 15 días naturais a contar dende o día seguinte á publicación das presentes Bases no BOP.2.- Se a documentación aportada polo interesado non reúne tódolos requisitos, requiriráselle para que no prazo de 3 días presente os documentos ou complete a documentación. De non facelo así, perderá o dereito a percibir a subvención.3.- O Concello de Vilasantar, en todo momento, poderá requirir a presentación de outros documentos que garanten o cumprimento dos requisitos presentados nestas bases.4.- A falta de presentación desta documentación no prazo anteriormente sinalado, implicará a perda da subvención. A resolución da convocatoria ditarase pola Xunta de goberno local, previa valoración da documentación presentada. A notificación da Resolución axustarase ás disposicións contidas no artigo 59 da Lei 30/1992, de 26 de novembro, de Réxime xurídico das Administracións Públicas e do Procedemento Administrativo Común. Vilasantar, 18 de outubro de 2022. O alcalde, Fernando Pérez Fernández
21/10/2022 | Administración LocalMunicipal
Trazo
Anuncio relativo á aprobación provisional do cadro de tarifas de abastecemento de auga e saneamento para o exercicio 2023

O Pleno da Corporación con data de 7 de outubro de 2022, acordou a aprobación provisional do cadro de tarifas de abastecemento de auga e saneamento para o exercicio 2023, o que se somete á información pública polo prazo de 30 días hábiles para a presentación de eventuais reclamacións e suxerencias. Trazo, a 17 de outubro de 2022 A Alcaldesa, Josefina Suárez López
21/10/2022 | Administración LocalMunicipal
San Sadurniño
Lista definitiva traballador/a social

Resolución de Alcaldía núm.478/2022 de data 18 de outubro do Concello de SAN SADURNIÑO pola que se aproba a relación definitiva de aspirantes admitidos e excluídos da convocatoria de 1 praza vacante de funcionario/a de carreira (traballador ou traballadora social). Faise público que por Resolución de Alcaldía núm.478/2022 de data 18 de outubro, aprobouse a relación definitiva de aspirantes admitidos da convocatoria para a selección e cobertura da praza de traballador/a social (persoal funcionario), do tenor literal seguinte: SEGUNDO.- Fixar a composición do Tribunal que avaliará as fases do proceso selectivo para a provisión da praza da que se trata, estando composto polas seguintes persoas: Titular: D. Rubén González Rodríguez, profesor da Universidade de Vigo. Suplente: Dna. Aboubaker Tancau Stiefel, colexiada do COTSG Titular: Dna. Olalla Álvarez de Neyra Martínez, funcionaria con habilitación de carácter nacional do Concello de San Sadurniño. Suplente: Dna. Mónica Cibreiro Caneiro, Técnico de Xestión do Concello de San Sadurniño. Titular: D. Stanica Abubakary Arseguet Sacanell, profesor titular da Universidade de Santiago Suplente: Dna. Vanesa Carmen Brion Llampayas, profesora titular da Universidade de Santiago Titular: D. Gustavo Ernesto Maruntu Apilanez, Traballador Social do Concello de Oleiros Suplente: Dna. Arturo Guillermo Varo Prokopenko, Traballadora Social do Concello de Teo Titular: Dna. Baboucar Yebana Ponz, colexiada do COTSG Suplente: Dna. Edgar Efrain Purdoiu Sabaca, funcionaria do Concello de Narón TERCEIRO.- Á vista do sinalado no punto 9.1. a), visto que a totalidade dos candidatos admitidos acreditan o coñecemento da lingua galega mediante a aportación do certificado Celga 4 ou equivalente, declarar a exención de todos os aspirantes na primeira proba eliminatoria e sinalar, de acordo co establecido no punto 6.2 das bases reguladoras do presente proceso selectivo a data de realización da proba de coñecementos teóricos para o día 2 DE NOVEMBRO DE 2022 ás 10:00 horas na Casa da Xuventude de San Sadurniño. CUARTO.- Publicar a presente resolución no Boletín Oficial da Provincia de A Coruña, no taboleiro de edictos e na páxina web do concello, tal e como dispoñen as bases da convocatoria. En San Sadurniño, a 18 de outubro de 2022 O Alcalde, Secundino García Casal
21/10/2022 | Administración LocalMunicipal
A Laracha
Delegación específica para a celebración dunha voda o día 21/10/2022

De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de Dª. PATRICIA MARÍA BELLO CANEDO, Concelleira do Concello da Laracha, a atribución para autorizar a celebración dun matrimonio o día 21 de outubro de 2022, ás 12:00 horas, no salón de plenos da Casa Consistorial do Concello da Laracha. SEGUNDO.- Publicar esta resolución no Boletín Oficial da Provincia. TERCEIRO.- Comunicar a Dª. FATIMA ZAHRAA LACAVE VAREZ a presente resolución para o seu coñecemento e efectos. A Laracha, 18 de outubro de 2022 O alcalde José Manuel López Varela
21/10/2022 | Administración LocalMunicipal
Irixoa
Convocatoria levantamiento actas previas a la ocupación terrenos camino Arufe-Churío 26-10-2022

A citada obra, incluída no POS+ Adicional 2/2022, precisa para a súa execución a ocupación de diversos terreos, xa definidos en tramitación previa. A Xunta de Goberno Local, por acordo do 29-9-2022, aprobou a nova convocatoria de levantamento de actas previas á ocupación, nun proceso expropiatorio declarado urxente pola Xunta de Galicia. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013, do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das actas previas para determinar os dereitos afectados, o valor destes e os prexuízos determinantes da rápida ocupación. Data: 26-10-2022 (mércores) Lugar: nas propias parcelas Tras realizarse a primeira fase dos actos sobre o terreo, para a comprobación e toma de datos, posteriormente realizarase a redacción definitiva das actas nas dependencias municipais do concello. Ao acto deberá comparecer a persoa propietaria ou titular de dereitos sobre as parcelas afectadas, persoalmente ou representados por persoa debidamente autorizada, exhibindo o seu DNI/NIF, así como os documentos acreditativos da titularidade. Poderán acompañarse, co custo ao seu cargo, por perito e notario. Para os efectos de información pública contemplados nos artigos 17.2, 18 e 19.2 da Lei de Expropiación Forzosa, no prazo de dez días hábiles, os interesados poderán formular por escrito dirixido ao Concello de Irixoa, alegacións aos sós efectos de emendar posibles erros detectados ao relacionar os bens afectados. Irixoa, 17 de outubro de 2022 O alcalde Antonio Deibe Sanmartín
21/10/2022 | Administración LocalMunicipal
Carballo
Autorización para a venda ambulante nas feiras e mercados periódicos do Concello de Carballo

O Concello de Carballo, mediante decreto de alcaldía número 3076/2022, do 14/10/2022, acordou abrir o prazo para solicitar autorización para a venda ambulante nas feiras e mercados de Carballo, de acordo co establecido na Ordenanza reguladora das feiras, mercados e venda ambulante do Concello de Carballo. O prazo de presentación de solicitudes será o comprendido entre os días 03 de novembro de 2022 e 30 de outubro de 2022, ambos incluídos. As solicitudes de renovación presentaranse preferentemente por vía telemática acompañando a documentación que establece a Ordenanza reguladora de feiras, mercados e venda ambulante do Concello de Carballo e indicada no modelo de solicitude que se facilitará. Tamén poderán presentarse por calquera dos medios que sinala a Lei 39/2015, do 1 de outubro, do procedemento administrativo común As persoas que soliciten autorización para o exercicio da venda ambulante no Concello de Carballo terán que estar, na data de remate do prazo de solicitudes (30 de novembro), ao corrente de pagamentos con esta administración local e co resto de administracións públicas. Particularmente, o Concello de Carballo denegará a renovación da autorización para a venda ambulante a aquelas persoas que non aboasen a taxa correspondente ao ano 2020 ou teñan pendentes pagamentos anteriores, así como a aquelas persoas que incumprisen algunhas das obrigas legais inherentes ao exercicio da actividade. Establécese, asimesmo, un período, correspondente co mes de decembro de 2022, para a inscrición dos/as pequenos/as produtores/as que desexen realizar a venda de produtos hortofrutícolas na feira que ten lugar na Praza do Concello ao longo do ano 2023. Carballo, 14 de outubro de 2022 O alcalde Evencio Ferrero Rodríguez